Sander canadensis

***Sander canadensis*** é unha especie de peixe de auga doce perciforme da familia Percidae que vive en América do Norte, parecido ao seu parente *Sander vitreus*. É a especie de pércido máis migratoria de América do Norte. Teñen dúas aletas dorsais; a primeira é espiñenta e a dorsal posterior ten raios brandos. As súas aletas pares están en posición torácica e a aleta caudal é truncada, o cal significa que é cadrada nas esquinas, unha característica da familia Percidae. Outra característica física é que ten escamas ctenoides, que son comúns en peixes avanzados. A estrutura do corpo é fusiforme e como resultado están ben adaptados á predación e poden nadar en correntes rápidas ofrecendo unha resistencia mínima. Poden distinguirse dos *S. vitreus* pola súa aleta dorsal con manchas ben visibles, pola ausencia de mancha branca na aleta caudal, pola pel forte e rugosa sobre as branquias, e pola súa cor bronce xeralmente máis intensa, ou máis escura (case negra) nalgunhas rexións. Os exemplares capturados adoitan pesar de 300 a 400 g.

## Distribución 
Están amplamente distribuídos nos Estados Unidos e o Canadá; a súa distribución histórica comprendía o leste dos Estados Unidos ao oeste dos Montes Apalaches, principalmente o sur, centro e oeste dos Estados Unidos, e cara ao norte ata o sur do Canadá. O territorio que ocupa dentro da súa área de distribución varía coa época do ano porque son migratorios.

## Reprodución e ciclo vital 
Xeralmente trasládanse río arriba para desovaren de marzo a maio, dependendo de onde se encontran. Desprázanse corrente abaixo aos lugares onde normalmente viven de abril a xullo despois de rematado o seu período de desova. Viaxan entre 10 e 600&nbsp;km desde onde viven ata onde desovan. Os hábitats dos sitios de desova son menos complexos e diversos que os lugares de habitación. A madureza sexual chega entre os 2 e 5 anos de idade.

## Hábitat 
Atópanse máis frecuentemente en grandes ríos con pozas profundas (profundidades de máis de 0,6 m). Foi descrito formalmente por primeira vez co nome *Lucioperca canadensis* en 1834 polos naturalistas e exploradores británicos Edward Griffith (1790–1858) e Charles Hamilton Smith (1776–1859) baseándose nos traballos do anatomista e naturalista francés Georges Cuvier (1769–1832) que Griffith traduciu do francés. Outro sinónimo foi *Stizostedion canadense*.

## Conservación 
[miniatura|Exemplar capturado no [río Yellowstone.]]

Esta especie enfróntase a moitos problemas de conservación debido ás barreiras migratorias que encontra, perda de hábitat, entrada en canles de irrigación e sobrepesca. Os encoros e canles de desviación impiden que chegue aos seus hábitats de desova río arriba. A alteración do fluxo dos ríos afecta a turbidez, formación de pozas e lagoas e a temperatura, todo os cal é importante para a sincronización e éxito da desova. Foron erradicados do lago Erie despois da caída da poboación na década de 1950, igual que do lago Ontario. As poboacións do río Allegheny non poden chegar a Nova York por culpa do encoro Kinzua, o cal motivou a iniciación dun programa de cría no curso superior do río Allegheny.

## Notas 
## Véxase tamén 
### Ligazóns externas 
* 
*Información de Fishbase
*Kansas Department of Wildlife and Parks http://www.kdwp.state.ks.us/news/fishing/fish_stocking_records/sauger
*Montana Fish, Wildlife and Parks http://fwp.state.mt.us/fieldguide/detail_AFCQC05010.aspx
*Lake-Link.com http://www.lake-link.com/anglers/fish/fishdetails.cfm?FishID=27
*Sauger Fishing in the Tennessee Valley http://www.dcnr.state.al.us/Fishing/freshwater/fish/walleyesauger/sauger.cfm
*Saugeye